ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
இளைஞர்களுக்கான கலந்துரையாடல் - யுவ சம்வாத் “இந்தியா 2047” நிகழ்ச்சியில் திரு.தர்மேந்திர பிரதான் மற்றும் திரு.அனுராக் தாக்கூர் உரையாற்றுகின்றனர்
மத்திய கல்வி மற்றும் திறன் மேம்பாட்டுத்துறை அமைச்சர் திரு.தர்மேந்திர பிரதான் மற்றும் இளைஞர் விவகாரங்கள் மற்றும் விளையாட்டுத்துறை அமைச்சர் திரு.அனுராக் தாக்கூர் ஆகியோர், ஆகஸ்ட் 12-ம் தேதி  புதுதில்லியிலுள்ள ஆகாஷ்வானி ரங் பவனில் ஏற்பாடு செய்யப்பட்டுள்ள இளைஞர்களுக்கான கலந்துரையாடல்-யுவ சம்வாத் “இந்தியா 2047” நிகழ்ச்சியில் உரையாற்றுகின்றனர். உள்துறை அமைச்சகத்தின் இணையமைச்சர் திரு.நிசித் பிரமானிக் அவர்களும் இந்த நிகழ்ச்சியில் கலந்து கொள்ளவுள்ளார். இந்தியாவை பிரதிநிதித்துவப்படுத்துவதற்காக, இளைஞர் விவகாரங்கள் மற்றும் விளையாட்டுத்துறை அமைச்சகத்தால், பல்வேறு நாடுகளுக்கு அனுப்பி வைக்கப்பட்ட, தேசிய இளைஞர் விருது பெற்றவர்கள் மற்றும் இளைஞர்களின் பிரதிநிதிகள் உட்பட சுமார் 400 இளைஞர்கள் இந்த நிகழ்வில் பங்கேற்கின்றனர்.
பிரதமர் திரு.நரேந்திர மோடியின், உந்துதல் மற்றும் வழிகாட்டுதலில், இந்தியா 75-வது ஆண்டு சுதந்திரதின அமிர்தப் பெருவிழா மற்றும் அதன் சாதனையாளர்களின் வரலாற்றைக் கொண்டாடுகிறது. இளைஞர் விவகாரங்கள் மற்றும் விளையாட்டுத்துறை அமைச்சகம், சுதந்திரதின அமிர்தப் பெருவிழாவை, 2022 ஆகஸ்ட் 8 முதல் 14 வரை கொண்டாடுகிறது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1850979
பாதுகாப்பு அமைச்சகம்
ராணுவ ஓய்வூதிய ஒப்புதல் மற்றும் விநியோகத்துக்கு இணைய அடிப்படையிலான ஒருங்கிணைந்த முறை: பாதுகாப்பு அமைச்சகம் அமல்
ராணுவ ஓய்வூதியத்துக்கான ஒப்புதல் மற்றும் விநியோகத்தை தானாக மேற்கொள்வதற்கு, ‘ஸ்பார்ஷ்’], என்ற ஒருங்கிணைந்த முறையை பாதுகாப்புத்துறை அமைச்சகம் அமல்படுத்தியுள்ளது.
இணைய அடிப்படையிலான இந்த முறை, ஓய்வூதிய கோரிக்கையை செயல்படுத்தி, ஓய்வூதியப் பணத்தை, வெளிப்புற தலையீடு இல்லாமல் ராணுவ ஓய்வூதியதாரர்களின் வங்கி கணக்கில் நேரடியாக செலுத்துகிறது. ஒய்வூதியதாரர்களுக்கான இந்த இணையதளத்தில், ஓய்வூதியம் தொடர்பான தகவல்கள் மற்றும் சேவைகளை பெறலாம்.
ஓய்வூதியம் தொடர்பான புகார்களை பதிவு செய்து, குறைகளை தீர்த்துக் கொள்ளலாம்.
இதற்கான ஒப்பந்தம், பாதுகாப்பு கணக்குகள் தலைமை கட்டுப்பாட்டாளர்  திரு ரஜ்னிஷ் குமார் மற்றும் பாரத ஸ்டேட் வங்கி மற்றும் பஞ்சாப் தேசிய வங்கி அதிகாரிகள் இடையே, பாதுகாப்புத்துறை செயலாளர் டாக்டர் அஜய் குமார் மற்றும் பாதுகாப்பு சேவைகள் நிதி ஆலோசகர் திரு சஞ்ஜீவ் மிட்டல் முன்னிலையில் தில்லியில் இன்று கையெழுத்தானது.
இதன்படி, ஓய்வூதியதாரர்கள் இந்த இரு வங்கிககளின் பல்வேறு கிளைகளை அணுகி, ஓய்வூதியம் தொடர்பான சேவைகளை பெறலாம்.
இந்த இணைய நடைமுறையில் தொடர்புடைய அனைவரையும் பாராட்டிய பாதுகாப்புத்துறை செயலாளர், நீண்ட கால தேவையை ‘ஸ்பார்ஷ்’ நிறைவேற்றியது என கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733751
----
(Visitor Counter : 210
பிரதமர் அலுவலகம்
லடாக் துணை நிலை ஆளுநர் ஓய்வுபெற்ற பிரிகேடியர் பி.டி. மிஸ்ரா பிரதமரை சந்தித்தார்
லடாக் துணை நிலை ஆளுநர் ஓய்வுபெற்ற பிரிகேடியர் பி.டி. மிஸ்ரா பிரதமர் திரு நரேந்திர மோடியை புதுதில்லியில் இன்று சந்தித்தார்.
இது குறித்து பிரதமர் அலுவலகம் ட்விட்டரில் கூறியிருப்பதாவது;
"லடாக் துணை நிலை ஆளுநர் ஓய்வுபெற்ற பிரிகேடியர் பி.டி. மிஸ்ரா பிரதமர் @ நரேந்திர மோடியை சந்தித்தார்."
பாதுகாப்பு அமைச்சகம்
ஒடிசாவின் கடற்கரைக்கு அப்பால் டிஆர்டிஓ & இந்திய கப்பற்படையால் செங்குத்தாக செலுத்தும் முறையில் தரையிலிருந்து வான் இலக்கை தாக்கும் குறைந்த தூர ஏவுகணை வெற்றிகரமாக பரிசோதிக்கப்பட்டது
ஒடிசாவின் கடற்கரைக்கு அப்பால் சந்திப்பூர் ஒருங்கிணைந்த பரிசோதனை தளத்தில் பாதுகாப்பு ஆராய்ச்சி மற்றும் மேம்பாட்டு அமைப்பு , இந்திய கப்பற்படை கப்பலிலிருந்து செங்குத்தாக செலுத்தும் முறையில் தரையிலிருந்து வான் இலக்கை தாக்கும்  குறைந்த தூர ஏவுகணை 2022 ஜூன் 24 அன்று வெற்றிகரமாக பரிசோதிக்கப்பட்டது. ராடாரில் காணமுடியாத இலக்குகள் உட்பட நெருக்கமான தூரங்களில் ஏற்படும் பல்வேறு வான்வழி அச்சுறுத்தல்களை முறியடிப்பதற்காக கப்பலில் பொருத்தப்படுவது விஎல்-எஸ்ஆர்எஸ்ஏஎம் ஆகும்.
வெற்றிகரமான இந்த சோதனைக்காக பாதுகாப்பு ஆராய்ச்சி மற்றும் மேம்பாட்டு அமைப்பு, இந்திய கப்பற்படை, தொழில் நிறுவனம் ஆகியவற்றிற்கு பாதுகாப்பு அமைச்சர் திரு ராஜ்நாத் சிங் பாராட்டு தெரிவித்துள்ளார். வான் வழி தாக்குதல்களுக்கு எதிராக இந்திய கப்பற்படை கப்பல்களின் பாதுகாப்பு திறனை மேலும் விரிவுப்படுத்துவதற்கான ஒரு சாதனம் இது என்று அவர் குறிப்பிட்டுள்ளார்.
கப்பற்படை தலைமை தளபதி அட்மிரல் ஆர் ஹரிகுமார், டிஆர்டிஓ தலைவரும் பாதுகாப்புத் துறை செயலாளருமான டாக்டர் ஜி சதீஷ்ரெட்டி ஆகியோரும் இந்த வெற்றிக்கு பாராட்டு தெரிவித்துள்ளனர்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1836721
மத்திய அமைச்சரவை
இந்திய மருத்துவ ஆராய்ச்சிக் கழகம்  மற்றும் இங்கிலாந்தின் ஆக்ஸ்போர்டு பல்கலைக்கழகம் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்திய மருத்துவ ஆராய்ச்சிக் கழகமும், இங்கிலாந்தின் ஆக்ஸ்போர்டு பல்கலைக்கழகமும் நவம்பர் 2021-ல் கையெழுத்திட்ட புரிந்துணர்வு ஒப்பந்தத்திற்கு ஒப்புதல் அளிக்கப்பட்டது.
இந்திய விஞ்ஞானிகள் மற்றும் ஆராய்ச்சியாளர்களின் திறன் மேம்பாடு, புள்ளிவிவர சேகரிப்பு போன்றவற்றுடன் திறன் மேம்பாட்டுக்கான மண்டல மையமாக இந்தியாவை உருவாக்குவதே இந்த ஒப்பந்தத்தின் முக்கிய நோக்கமாகும். பூச்சிகளால் பரவக் கூடிய மூன்று முக்கிய நோய்கள்  பற்றிய கருத்துக்களை பரிமாறிக் கொள்ளவும், பகிர்ந்து கொள்ளவும் இந்த ஒப்பந்தம் வகை செய்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1804283
-----
(
நிதி அமைச்சகம்
பிப்ரவரி 22 முதல் 25 வரை 1வது ஜி20 நிதி அமைச்சர்கள், மத்திய வங்கி ஆளுநர்கள் மற்றும் 2வது ஜி20 நிதி, மத்திய வங்கி பிரதிநிதிகள் கூட்டங்கள் பெங்களூரில் நடைபெற உள்ளன
ஜி20 இந்தியத் தலைமைத்துவத்தின் கீழ் முதலாவது ஜி20 நிதி அமைச்சர்கள், மத்திய வங்கி ஆளுநர்கள் கூட்டம் 2023 பிப்ரவரி 24 முதல் 25 வரை கர்நாடகாவின் பெங்களூரில் நடத்தத் திட்டமிடப்பட்டுள்ளது. மத்திய நிதி அமைச்சர் திருமதி நிர்மலா சீதாராமன் மற்றும் இந்திய ரிசர்வ் வங்கியின் ஆளுநர் டாக்டர் சக்திகாந்த தாஸ் ஆகியோர் இணைந்து இந்த கூட்டத்திற்கு தலைமை தாங்குகின்றனர்.
இந்தக் கூட்டத்திற்கு முன்னதாக 22 பிப்ரவரி 2023 அன்று ஜி20 நிதி மற்றும் மத்திய வங்கி பிரதிநிதிகள் கூட்டம் நடைபெறும். இதற்கு பொருளாதார விவகாரங்கள் துறை செயலாளர் திரு அஜய் சேத் மற்றும் இந்திய ரிசர்வ் வங்கியின் ஆளுநர் துணை ஆளுநர் டாக்டர் மைக்கேல் டி. பத்ரா ஆகியோர் தலைமை ஏற்கின்றனர்.
இந்தக் கூட்டத்தை மத்திய தகவல் ஒலிபரப்பு, இளைஞர் நலன் மற்றும் விளையாட்டுத்துறை அமைச்சர் திரு அனுராக் தாக்கூர் தொடங்கி வைக்கிறார்.
ஜி20 இந்தியத் தலைமைத்துவத்தின் கீழ் முதலாவது ஜி20 நிதி அமைச்சர்கள், மத்திய வங்கி ஆளுநர்கள் கூட்டத்தில் ஜி20 உறுப்பு நாடுகளின் நிதி அமைச்சர்கள் மற்றும் மத்திய வங்கி ஆளுநர்கள், அழைக்கப்பட்ட உறுப்பினர்கள் மற்றும் சர்வதேச அமைப்புகளின் தலைவர்கள் பங்கேற்பார்கள். கூட்டத்தில் மொத்தம் 72 பிரதிநிதிகள் கலந்து கொள்கின்றனர்.
சில முக்கிய உலகப் பொருளாதாரப் பிரச்சனைகளைத் தீர்ப்பதற்கான நடைமுறை மற்றும் அர்த்தமுள்ள அணுகுமுறைகள் குறித்து அமைச்சர்கள் மற்றும் ஆளுநர்களிடையே முக்கியத்துவம் வாய்ந்த கருத்துப் பரிமாற்றத்தை ஊக்குவிக்கும் வகையில், இந்தியத் தலைமைத்துவம் இந்தச் சந்திப்பின் நிகழ்ச்சி நிரலை வடிவமைத்துள்ளது.
21 ஆம் நூற்றாண்டின் உலகளாவிய சவால்களை எதிர்கொள்ள பல்வேறு நாடுகளின் வளர்ச்சி வங்கிகளை வலுப்படுத்துதல், நெகிழ்வான, உள்ளடக்கிய மற்றும் நிலையான 'நாளைய நகரங்களுக்கு' நிதியளித்தல், டிஜிட்டல் பொது உள்கட்டமைப்பை மேம்படுத்துதல், நிதி உள்ளடக்கம் மற்றும் உற்பத்தி அதிகரிப்பு போன்றவைகள் இந்த அமர்வில் விவாதிக்கப்படும்.
உலகளாவிய பொருளாதாரம், சுகாதாரம் மற்றும் சர்வதேச வரிவிதிப்பு தொடர்பான பிரச்சனைகளும் இதில் உள்ளடங்கும்.
கனரகத் தொழில்கள் அமைச்சகம்
மத்திய கனரகத் தொழில் அமைச்சகத்தின் ஃபேம் இந்தியா இரண்டாம் கட்டத் திட்டத்தின் கீழ் 50 மின்சாரப் பேருந்துகள் தில்லியில் தொடங்கி வைக்கப்பட்டன
மத்திய கனரகத் தொழில் அமைச்சகத்தின் ஃபேம் இந்தியா இரண்டாம் கட்டத் திட்டத்தின் கீழ், நகரங்கள்/மாநில அரசுகள் 3,538 மின்சாரப் பேருந்துகளுக்கான ஆர்டர்களை வழங்கியுள்ளன என்று மத்திய கனரகத் தொழில்துறை அமைச்சர் டாக்டர் மகேந்திர நாத் பாண்டே தெரிவித்தார். அந்த 3,538 மின்சாரப் பேருந்துகளில், இதுவரை மொத்தம் 1,716 மின்சாரப் பேருந்துகள் பயன்படுத்தப்பட்டுள்ளன.
தில்லி யூனியன் பிரதேசத்திற்கு 400 மின்சாரப் பேருந்துகள்; தில்லி போக்குவரத்துக் கழகத்திற்கு  300 மின்சாரப் பேருந்துகளும், நகரங்களுக்குள் செயல்படும் வகையில், தில்லி மெட்ரோ ரயில் நிறுவனத்துக்கு  100 மின்சாரப் பேருந்துகளும் ஆகஸ்ட் 2019-ல் அனுமதியளிக்கப்பட்டன.
மொத்தம் 250 பேருந்துகள் ஏற்கனவே டிடிசியால் பயன்படுத்தப்பட்டுவிட்டன, இப்போது மீதமுள்ள 50 பேருந்துகள் தொடங்கப்பட்டுள்ளன, டிடிசி க்கு 300 மின்சாரப் பேருந்துகளை வழங்கும் உறுதிமொழியை கனரகத் தொழில் அமைச்சகம் நிறைவேற்றுகிறது. டிடிசிக்கு வழங்கப்பட்டுள்ள 300 மின்சாரப் பேருந்துகளுக்கு மத்திய அரசு ஊக்கத்தொகையாக ரூ. 165 கோடி அளிக்கிறது.
புள்ளியியல் மற்றும் திட்ட அமலாக்கம் அமைச்சகம்
செப்டம்பர் மாதத்திற்கான ஊரக மற்றும் நகர்புற நுகர்வோர் குறியீட்டு எண் அறிவிக்கப்பட்டுள்ளது
மத்திய புள்ளியியல் மற்றும் திட்ட அமலாக்க அமைச்சகத்தின் கீழ் செயல்படும் தேசிய புள்ளியியல் அலுவலகம் செப்டம்பர் மாதத்திற்கான ஊரக மற்றும் நகர்புறங்களுக்கு நுகர்வோர் குறியீட்டு எண்ணை அறிவித்துள்ளது. நகர்ப்புற நுகர்வோர் குறியீட்டு எண் 7.26. ஊரகப் பகுதிகளுக்கு இது 7.43. நுகர்வோர் உணவு குறியீட்டு எண் நகரங்களுக்கு 10.94. ஊரகப் பகுதிகளுக்கு 10.60.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1663729
சிறப்பு சேவைகள் மற்றும் கட்டுரைகள்
மத்திய அரசின் தகவல் தொடர்பு கள அலுவலகம் சார்பில் சிறப்பு விழிப்புணர்வு முகாம்
தருமபுரி மாவட்டம், மொரப்பூர் ஊராட்சி ஒன்றியம், பன்னிகுளம் கிராமத்தில் மத்திய அரசின் தகவல் ஒளிபரப்பு அமைச்சகத்தின் கீழ் செயல்படும் தகவல் தொடர்பு கள அலுவலகம் சார்பில் மத்திய அரசின் திட்டங்களை பொதுமக்களிடம் கொண்டு சேர்க்கும் சிறப்பு விழிப்புணர்வு முகாம் இன்று நடைபெற்றது.
இந்த முகாமை இந்தியன் வங்கியின் சுய வேலைவாய்ப்பு பயிற்சி மையத்தின் இயக்குநர் எஸ். புவனேஸ்வரி தொடங்கி வைத்து உரையாற்றினார். அவர் பேசும்போது "தருமபுரி மாவட்டத்தில் இந்தியன் வங்கி முன்னோடி வங்கியாக செயல்பட்டு வருகிறது. இந்தியன் வங்கி சார்பில் சுய வேலைவாய்ப்பு பயிற்சி மையம் சிறப்பாக செயல்பட்டு வருகிறது. இந்த பயிற்சி மையத்தில் எட்டாம் வகுப்பு படித்தவர் முதல் அனைவருக்கும் பல்வேறு வகையான பயிற்சிகள் வழங்கப்பட்டு வருகிறது. பயிற்சிகள் முடித்தவர்களுக்கு சுய தொழில் தொடங்க மத்திய அரசு பல்வேறு கடன் உதவிகளை வழங்கி வருகிறது. இதை அனைவரும் அறிந்து பயன்படுத்திக் கொள்ள வேண்டும். என்றார்."
இந்த விழிப்புணர்வு முகாமில் தோட்டக்கலைத்துறை உதவி இயக்குனர் கலைவாணி, தருமபுரி காசநோய் மையம் மருத்துவ அலுவலர் சுதா, குழந்தைகள் வளர்ச்சி திட்ட அலுவலர் ஆர்.ஜெயந்தி,கம்பைநல்லூர் அரசு ஆரம்ப சுகாதார நிலையம் மருத்துவ அலுவலர் சந்தோஷ் குமார், இந்தியன் வங்கி நிதி சார் கல்வி ஆலோசகர் ஜி.எழில் மணி, ஊராட்சி மன்ற தலைவர் வெற்றிச்செல்வன் துரை உள்ளிட்டோர் கலந்துகொண்டு பிரதமரின் மக்கள் மருந்தக திட்டம், கோவிட் நோய் தடுப்பு, பிரதம மந்திரி நுண்ணீர் பாசன திட்டம், டிஜிட்டல் இந்தியா, எட்டு ஆண்டு கால சாதனை, திறன் இந்தியா இயக்கம், 75 ஆவது ஆண்டு சுதந்திர விழா கொண்டாட்டங்கள், ஒரே பாரதம் உன்னத பாரதம் உள்ளிட்ட மத்திய அரசின் திட்டங்கள் குறித்து பேசினர்.
இந்த சிறப்பு விழிப்புணர்வு முகாமில் புகைப்பட கண்காட்சி இடம்பெற்றது. பேச்சுப் போட்டியில் வெற்றி பெற்ற மாணவ மாணவிகளுக்கும் மற்றும் கோலப் போட்டியில் வெற்றி பெற்ற மகளிர்களுக்கும் பரிசுகள் வழங்கப்பட்டது. முன்னதாக கள விளம்பர அலுவலர் பிபின் எஸ்.நாத் வரவேற்புரை ஆற்றினார். முடிவில் கள விளம்பர உதவியாளர் தியாகராஜன் நன்றி கூறினார்.
குடியரசுத் துணைத் தலைவர் செயலகம்
நாட்டின் வளர்ச்சி கதையை எழுதுவதில், இளைஞர்கள் முன்னணியில் இருக்க வேண்டும்: குடியரசுத் துணைத் தலைவர் அழைப்பு
நாட்டின் வளர்ச்சி கதையை எழுதுவதில், இளைஞர்கள் முன்னணியில் இருக்க வேண்டும் என குடியரசுத் துணைத் தலைவர் திரு எம். வெங்கையா நாயுடு அழைப்பு விடுத்துள்ளார்.
மறைந்த முன்னாள் குடியரசுத் தலைவர் டாக்டர் ஏபிஜே அப்துல் கலாமின் வாழ்கை வரலாறு புத்தகத்தை, ‘‘அப்துல் கலாம் - நினைவுகளுக்கு மரணமில்லை’’ என்ற தலைப்பில் அவரது அண்ணன் மகள் டாக்டர் ஏபிஜேஎம் நசீமா மரைக்காயர் மற்றும் பிரபல விண்வெளி விஞ்ஞானி டாக்டர் ஒய்.எஸ்.ராஜன் ஆகியோர் எழுதியுள்ளனர். இந்த புத்தகத்தை சென்னையில் உள்ள ராஜ்பவனில், குடியரசுத் துணைத் தலைவர் திரு எம். வெங்கையா நாயுடு வெளியிட்டார். இந்த புத்ததக்தை தமிழில் எழுதியதற்காக, அவர் பாராட்டு தெரிவித்தார். பெரும்பாலான மக்களை சென்றடைய, தாய் மொழியில் எழுதுவதுதான் சிறந்தது என அவர் கூறினார். இந்நிகழ்ச்சியில் திரு. வெங்கையா நாயுடு பேசியதாவது:
இந்தியாவின் மக்கள் ஆற்றும் பணிகள்தான், இந்தியாவின் மிகப் பெரிய பலங்களில் ஒன்று. வரும் ஆண்டுகளில் ஒருங்கிணைந்த வளர்ச்சியை உறுதி செய்ய, வேளாண் முதல் உற்பத்தி வரை அனைத்து துறைகளிலும், வேகமான முன்னேற்றத்திற்கு இந்திய மக்களின் பணியை முழுமையாக பயன்படுத்த வேண்டும்.
நாட்டின் 65 சதவீத மக்கள், 35 வயதுக்கு கீழ் உள்ளனர். 50 சதவீதம் பேர் 25 வயதுக்கு கீழ் உள்ளனர். எனவே, வளர்ச்சியை அதிகரிக்க நாட்டின் இளைஞர்கள் முன்னணியில் இருக்க வேண்டிய நேரம் இது. இளைஞர்கள், டாக்டர் அப்துல் கலாமின் புத்தகத்தை படித்து, தன்னம்பிக்கையை வளர்த்துக் கொள்ள வேண்டும். வேலை தேடுபவர்களாக இல்லாமல், வேலைகளை உருவாக்குபவர்களாக மாற இளைஞர்கள் விரும்ப வேண்டும்.
கல்வி கற்பதை, ஆரம்ப கல்வியிலிருந்து சுவாரஸ்யமான அனுபவமாக மாற்ற, நமது கல்வி முறையை முற்றிலுமாக மாற்றியமைக்க வேண்டும். கேள்வி கேட்கவும், விவேகமாக சிந்திக்கவும் மாணவர்கள் ஊக்குவிக்கப்பட வேண்டும். இதற்கு புதிய கல்வி கொள்கை வழி வகுக்கிறது. இது குழந்தையின் ஒருங்கிணைந்த வளர்ச்சியை நோக்கமாக கொண்டுள்ளது.
இளைஞர்களின் மனதை தூண்டுவதில் டாக்டர் கலாம் ஆர்வமாக இருந்தார். மாணவர்களுடன் உரையாட, அவர் எப்போதும் பள்ளிகளுக்கு சென்றார். அவர் தனது பேச்சு மற்றும் உற்சாகமான புன்னகை மூலம் ஆயிரக்கணக்கான மாணவர்களை ஊக்கப்படுத்தினார். சமூக நலன் மற்றும் வளர்ச்சிக்கு, தொழல்நுட்பம் பயன்படுத்தப்படுவதில், அவர் உறுதியான நம்பிக்கை வைத்திருந்தார். நமது விண்வெளி மற்றும் பாதுகாப்பு துறைகளில் தற்சார்பு இந்தியாவுக்கு வலுவான அடித்தளம் அமைத்த பெருமை உண்மையில் டாக்டர் அப்துல் கலாமை சேரும்.
டாக்டர் அப்துல் கலாம் விட்டு சென்ற, தன்னம்பிக்கை என்ற பாரம்பரியம்தான், இன்று நமது விஞ்ஞானிகள் சொந்த தடுப்பூசி உருவாக்க தூண்டியுள்ளது. மருத்துவ உபகரணங்கள் உற்பத்தியை கூட நாம் சுமாராக தொடங்கி, இன்று பிபிஇ உடைகள், என் 95 முக கவசங்கள் மற்றும் வென்டிலேட்டர்களை இதர நாடுகளுக்கு ஏற்றுமதி செய்கிறோம். கொவிட்-19 தடுப்பூசிக்காக அயராது உழைத்த விஞ்ஞானிகளுக்கும், அரசுக்கும் பாராட்டுக்கள்.
வெல்ல முடியாத உணர்வு, துரதிருஷ்ட காலத்திலும் தளராத மனப்பான்மை ஆகியவற்றுக்காக டாக்டர் அப்துல் கலாம், எப்போதும் நினைவு கூறப்படுவார். ஒழுக்கம், கடின உழைப்பு மற்றும் நம்பிக்கையுடன் அவர் வாழ்ந்தார்.
இவ்வாறு குடியரசுத் துணைத் தலைவர் திரு எம். வெங்கையா நாயுடு கூறினார்.
மேலும் விவரங்களுக்கு இந்த ஆங்கில செய்தி குறிப்பை காணவும்
https://pib.gov.in/PressReleasePage.aspx?PRID=1689274
----
(Visitor Counter : 232
குடியரசுத் துணைத் தலைவர் செயலகம்
பெண் விடுதலைக்கு இடையூறாக உள்ள தடைகளை நீக்க வேண்டும் என்று குடியரசு துணைத்தலைவர் வலியுறுத்தல்
நாட்டில் பெண்களின் விடுதலைக்கு இடையூறாக உள்ள தடைகளை நீக்க வேண்டும் என்று குடியரசு துணைத் தலைவர் திரு எம். வெங்கையா நாயுடு கேட்டுக்கொண்டுள்ளார். நமது நாகரிக நெறிமுறைகள் பல்வேறு துறைகளில் பெண்களின் சம பங்களிப்பை ஊக்குவித்தாலும், பல துறைகளில் பெண்கள் தங்கள் முழுத் திறனையும் இன்னும் உணரவில்லை என்று அவர் கூறினார்.
இன்று பெங்களூருவில் உள்ள மவுண்ட் கார்மல் கல்லூரியின் வைரவிழா கொண்டாட்டங்களைத் தொடக்கிவைத்து உரையாற்றிய குடியரசு துணைத் தலைவர், அரசுகளின் தொடர்ச்சியான முயற்சிகள் மூலம் பெண்களின் கல்விக்கு அதிக ஊக்குவிப்பு தேவை என்று கூறினார். வாய்ப்பு கிடைக்கும்போது, பெண்கள் எல்லா துறைகளிலும் வென்று நிரூபித்துள்ளனர் என்றார் அவர்.
அனைத்து துறைகளிலும் இந்தியர்கள் தங்களைத் தலைவர்களாக நிரூபித்து வருவதை சுட்டிக்காட்டிய அவர், இந்தியாவின் எழுச்சி உலக அரங்கில் பரவலாக அங்கீகரிக்கப்பட்டுள்ளது என்றார். மத சகிப்புத்தன்மையின்மை பற்றி குறிப்பிட்ட குடியரசு துணைத்தலைவர் , மதம் என்பது ஒவ்வொருவரின் தனிப்பட்ட விஷயம் என்றும், ஒருவர் தனது மதத்தைப் பெருமைப்படுத்திக் கொள்ளலாம் மற்றும் பின்பற்றலாம் என்றும், அதேசமயம் மற்றவர்களின் மத நம்பிக்கைகளை இழிவுபடுத்த யாருக்கும் உரிமை இல்லை என்றும் கூறினார். மதச்சார்பின்மையும் மற்றவர்களின் கருத்துக்களை சகித்துக் கொள்வதும் இந்திய நெறிமுறையின் முக்கிய பகுதியாகும் என்றும், பன்மைத்துவம் மற்றும் விழுமியங்கள் மீதான இந்தியாவின் உறுதிப்பாட்டை ஆங்காங்கே நடக்கும் சம்பவங்கள் குறைமதிப்பிற்கு உட்படுத்த முடியாது என்றும் அவர் கூறினார்.
கல்வியில் இந்தியாவின் புகழ்பெற்ற பாரம்பரியத்தைப் பற்றிக் குறிப்பிட்ட குடியரசு துணைத் தலைவர், பண்டைய காலத்தில் கல்வித் துறையில் இந்தியாவின் பங்களிப்பு 'விஸ்வ குரு' என்ற அந்தஸ்தைப் பெற்றது என்றார். பண்டைய இந்தியாவின் புகழ்பெற்ற பெண் அறிஞர்களான கார்கி, மைத்ரேயி ஆகியோரின் பெயர்களைக் குறிப்பிட்ட அவர், பண்டைய காலத்திலிருந்து பெண் கல்விக்கு தெளிவான முக்கியத்துவம் இருந்ததாகக் கூறினார்.
நீதி மற்றும் சமத்துவமான சமுதாயத்தை கட்டியெழுப்புவதற்கு கல்வி மிகவும் சக்திவாய்ந்த கருவி என்று கூறிய திரு நாயுடு, கல்வி நிறுவனங்கள் இளைஞர்களை வேலைவாய்ப்புடன் மட்டுமல்லாமல், புதிய இந்தியாவின் வளர்ச்சிக்கு ஊக்குவிப்பாளர்களாகவும் மாற்றுவதற்கு அவர்களை சரியான திறன்களுடன் தயார்ப்படுத்த வேண்டும் என்று கேட்டுக்கொண்டார்.
நிகழ்ச்சியில், மவுன்ட் கார்மல் கல்லூரியின் வைரவிழாவைக் குறிக்கும் வகையில் அஞ்சல் துறையின் நினைவு அஞ்சல் உறையும் வெளியிடப்பட்டது.
கர்நாடக மாநில ஆளுநர் திரு தாவர்சந்த் கெலாட், முன்னாள் ஆளுநர் திருமதி. மார்கரெட் ஆல்வா, கர்நாடக மாநில உயர்கல்விதுறை அமைச்சர் டாக்டர். அஸ்வந்தநாராயணன், பெங்களூரு சிட்டி பல்கலைக்கழக துணைவேந்தர் டாக்டர். லிங்கராஜ் காந்தி உள்ளிட்டோர் கலந்து கொண்டனர்.
•••••••••••••
(Visitor Counter : 180
வணிகம் மற்றும் தொழில்துறை அமைச்சகம்
எரிசக்தி மற்றும் பாதுகாப்பு துறைகளில் தன்னிறைவு ஏற்பட ஸ்டார்ட் அப்கள் உதவ வேண்டும் என திரு பியூஷ் கோயல் வலியுறுத்தியுள்ளார்
எரிசக்தி மற்றும் பாதுகாப்பு துறைகளில் தன்னிறைவு ஏற்பட ஸ்டார்ட் அப்கள் உதவ வேண்டும் என மத்திய வர்த்தகம், தொழில், நுகர்வோர் விவகாரம், உணவு மற்றும் பொது விநியோகத்துறை அமைச்சர் திரு பியூஷ் கோயல் வலியுறுத்தியுள்ளார். பெங்களூருவில் இ.டி ஸ்டார்ட் அப் விருது வழங்கும் நிகழ்ச்சியில் உரையாற்றிய அவர், கொவிட்-19 பெருந்தொற்று போல ஒவ்வொரு சிக்கலையும் ஒரு வாய்ப்பாக மாற்ற முடியும் என்று கூறினார். கோவிட்-19 இந்த நூற்றாண்டின் மிகப்பெரிய சிக்கலாகும் என்று கூறிய அவர், இதனை நமது இளைஞர்களும், யுவதிகளும் பல புதுமையான தீர்வுகளைக் கண்டுபிடித்து, அதனை வாய்ப்பாக மாற்றியுள்ளனர் என்றார்.
தற்போதைய போர் சூழலிலும், பல வாய்ப்புகளை நாம் கண்டறியலாம் என்று திரு கோயல் கூறினார். ரஷ்யா-உக்ரைன் போர், கச்சா எண்ணெய் மற்றும் பாதுகாப்பு தளவாடங்களுக்காக யாரையும் நாம் சார்ந்திருக்க கூடாது என்ற விழிப்புணர்வை ஏற்படுத்தியுள்ளதாக அவர் கூறினார். ஆகவே எரிசக்தி தேவை மற்றும் பாதுகாப்பு உற்பத்தியில் இந்தியா தன்னிறைவை எட்ட ஸ்டார்ட் அப்கள் ஒத்துழைக்க வேண்டும் என்று அவர் வலியுறுத்தினார்.
ஸ்டார்ட் அப்களின் தேவைகளை அரசு உன்னிப்பாக கவனித்து வருவதாகவும், அதன் கதவுகள் 24 மணி நேரமும் திறந்திருக்கும் என்றும் அமைச்சர் உறுதி அளித்தார். பெங்களூருவின் போக்குவரத்து நெருக்கடிக்கு ஸ்டார்ட் அப்கள் தீர்வு காண வேண்டும் என்று திரு கோயல் கேட்டுக்கொண்டார்.
மேலும் விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1805487
குடியரசுத் துணைத் தலைவர் செயலகம்
விவசாயிகளுடன் உரையாடிய குடியரசு துணைத் தலைவர், பேச்சுவார்த்தை ஒன்றே சிக்கல்களைத் தீர்ப்பதற்கான வழி என்று கூறினார்
விவசாயிகள் எழுப்பியுள்ள பிரச்சினைகளை தீர்ப்பதற்கான ஒரே வழி பேச்சுவார்த்தை தான் என்று குடியரசு துணைத் தலைவர் திரு எம் வெங்கையா நாயுடு இன்று கூறினார்.
விவசாயிகள் தினத்தை முன்னிட்டு ஹைதராபாத்தில் உள்ள தனது இல்லத்தில் விவசாயிகளுடன் உரையாடிய அவர், எந்த ஒரு பிரச்சனையையும் பேச்சுவார்த்தையின் மூலம் தீர்க்க முடியும் என்று கூறினார்.
விவசாய அமைப்புகளுடன் பேச்சுவார்த்தைக்கு தயாராக உள்ளதாக அரசு ஏற்கனவே அறிவித்துள்ளதை குடியரசு துணைத் தலைவர் சுட்டிக்காட்டினார்.
நாட்டின் உணவு பாதுகாப்பு மற்றும் வளர்ச்சி விவசாயத்துடன் இணைந்துள்ளதாக திரு நாயுடு கூறினார்.
குடியரசு துணைத் தலைவர் உடனான உரையாடலின் போது, தங்களது அனுபவங்கள் குறித்து விவசாயிகள் பகிர்ந்து கொண்டனர். இயற்கை விவசாயத்தின் மூலமாக அதிக மகசூல் மற்றும் நன்மை கிடைப்பதாக அவர்கள் கூறினர்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1683017
-----
(Visitor Counter : 154
பிரதமர் அலுவலகம்
கொல்கத்தாவில் நிகழ்ந்த தீ விபத்தில் உயிரிழந்தவர்களுக்கு பிரதமர் இரங்கல்
கொல்கத்தாவில் நிகழ்ந்த தீ விபத்தில் உயிரிழந்தவர்களுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
“கொல்கத்தாவில் ஏற்பட்ட தீ விபத்தில் உயிரிழந்தவர்களை எண்ணி மிகவும் துயருற்றேன். இந்த சோகமான தருணத்தில் உயிரிழந்தவர்களின் குடும்பத்திற்கு எனது ஆழ்ந்த இரங்கல்கள். காயமடைந்தவர்கள் விரைவில் குணமடையட்டும்”, என்று பிரதமர் வெளியிட்டுள்ள சுட்டுரைச் செய்தியில் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 129.54 கோடியைக் கடந்தது
நாட்டில் கடந்த 24 மணி நேரத்தில் 80,86,910 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 130.39 கோடியைக்  கடந்தது. 1,35,89,181அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 8,251 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,97,388ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.36 சதவீதமாக உள்ளது. இது கடந்த மார்ச் 2020க்கு பிறகு அதிக அளவாகும். .
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 42 நாட்களாக 15,000-க்கும் கீழ் உள்ளது. கடந்த 24 மணி நேரத்தில் 9,419 பேருக்குப் புதிதாக தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 94,742 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.27 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 12,89,983 கொவிட் பரிசோதனைகள் செய்யப்பட்டன. இதுவரை சுமார் 65.19 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 25 நாட்களில் 1 சதவீதத்திற்கும் குறைவாக நீடித்து, தற்போது 0.74 சதவீதமாக உள்ளது. தினசரித் தொற்று விகிதம் 0.73 சதவீதமாக பதிவாகியுள்ளது. இந்த எண்ணிக்கை தொடர்ந்து 65 நாட்களாக 2 சதவீதத்திற்குக் கீழே 101 நாட்களாக 3 சதவீதத்திற்குக் குறைவாகவும் உள்ளது.
(Visitor Counter : 188
மத்திய அமைச்சரவை
இந்தியாவின் பட்டயக் கணக்காளர்கள் நிறுவனத்திற்கும், மாலத்தீவு பட்டயக் கணக்காளர்களுக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
இந்தியாவின் பட்டயக் கணக்காளர்கள் நிறுவனத்திற்கும், மாலத்தீவு பட்டயக் கணக்காளர்களுக்கும் இடையே கையெழுத்தான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை கூட்டத்தில் ஒப்புதல் அளிக்கப்பட்டது.
மாலத்தீவிலும், இந்தியாவிலும் கணக்காளர் தொழிலில் பரஸ்பர ஒத்துழைப்பை நிறுவுவதற்கும், தொழில்முறை மற்றும் அறிவார்ந்த வளர்ச்சிக்கும் உதவுவதும் இந்தப் புரிந்துணர்வு ஒப்பந்தத்தின் நோக்கமாகும்.
இந்தப் புரிந்துணர்வு ஒப்பந்தம் அந்தந்த நாடுகளின் திறன் கட்டமைப்பை வலுப்படுத்துவதில் உதவிபுரிவதோடு தங்களின் தொழில்முறையை விரிவுபடுத்துவதற்கான வாய்ப்பையும் வழங்கும். இந்தியா – மாலத்தீவு இடையே வலுவான பணி உறவுகளை மேம்படுத்தும். உலகளாவிய கணக்காளர் தொழிலை மேம்படுத்துவதற்கு இந்தியாவிலும், மாலத்தீவிலும் உள்ள கணக்காளர்களின் மேம்பாடு குறித்து அண்மைக் கால தகவல்களை வழங்க இந்தப் புரிந்துணர்வு ஒப்பந்தம் வகை செய்கிறது.
நுகர்வோர் நலன், உணவு மற்றும் பொது விநியோகம் அமைச்சகம்
வெங்காய இருப்பு 3 லட்சம் மெட்ரிக் டன்னில் இருந்து 5 லட்சம் மெட்ரிக் டன்னாக உயர்வு
நாளை  முதல் என்.சி.சி.எஃப் வெங்காயத்தை சில்லறை விலையில் கிலோ ரூ. 25 க்கு விற்கும்
3.00 லட்சம் மெட்ரிக் டன் கொள்முதல் இலக்கை எட்டிய பின்னர், முன்னெப்போதும் இல்லாத வகையில், இந்த ஆண்டு வெங்காயத்தின் இருப்பு அளவை 5.00 லட்சம் மெட்ரிக் டன்னாக மத்திய அரசு உயர்த்தியுள்ளது. இது தொடர்பாக, நுகர்வோர் விவகாரத் துறை என்.சி.சி.எஃப் மற்றும் நாஃபெட் ஆகியவற்றுக்கு தலா 1.00 லட்சம் டன் கொள்முதல் செய்து கூடுதல் கொள்முதல் இலக்கை அடையவும், கொள்முதல் செய்யப்பட்ட இருப்புகளை முக்கிய நுகர்வு மையங்களில் அளவீடு செய்து விநியோகிக்கவும் அறிவுறுத்தியுள்ளது.
சில்லறை விலைகள் அகில இந்திய சராசரியை விட அதிகமாகவும் அல்லது முந்தைய மாதத்தை விட கணிசமாக அதிகமாகவும் இருக்கும் மாநிலங்கள் மற்றும் யூனியன் பிரதேசங்களில் உள்ள முக்கிய சந்தைகளை குறிவைத்து, இருப்பிலிருந்து வெங்காயத்தை அகற்றுவது தொடங்கியுள்ளது. தற்போதைய நிலவரப்படி, இருப்பிலிருந்து சுமார் 1,400 மெட்ரிக் டன் வெங்காயம் இலக்கு சந்தைகளுக்கு அனுப்பப்பட்டு, அங்கு கிடைப்பதை அதிகரிக்க தொடர்ந்து வெளியிடப்பட்டு வருகிறது.
முக்கிய சந்தைகளில் வெளியிடுவதைத் தவிர, இருப்பிலிருந்து வெங்காயம் சில்லறை நுகர்வோருக்கு ஒரு கிலோ ரூ. 25/- என்ற மானிய விலையில் நாளை முதல் அதாவது 21 ஆகஸ்ட் 2023 திங்கள் முதல் சில்லறை விற்பனை நிலையங்கள் மற்றும் நடமாடும் வேன்கள் மூலம் கிடைக்கிறது. வெங்காயத்தின் சில்லறை விற்பனை வரும் நாட்களில் பிற முகவர்கள் மற்றும் மின் வணிக தளங்களை ஈடுபடுத்துவதன் மூலம் பொருத்தமான முறையில் அதிகரிக்கப்படும்.
வெங்காயம் கொள்முதல் செய்தல், இருப்புகளை இலக்கு வைத்தல் மற்றும் ஏற்றுமதி வரி விதித்தல் போன்ற அரசு எடுத்துள்ள பன்முக நடவடிக்கைகள் வெங்காய விவசாயிகளுக்கு லாபகரமான விலையை உறுதி செய்வதன் மூலம் விவசாயிகளுக்கும் நுகர்வோருக்கும் பயனளிக்கும், அதே நேரத்தில் நுகர்வோருக்கு மலிவு விலையில் தொடர்ந்து கிடைப்பதை உறுதி செய்யும்.